Diari Oficial de la Generalitat Valenciana


Sumari del DOGV 6631, del 17-10-2011 (2011/10607)

RESOLUCIÓ de 6 d'octubre de 2011, del conseller d'Hisenda i Administració Pública, per la qual es disposa l'execució de la Sentència 718/2009, del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6631

Data del DOGV
:   17-10-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/10622


Data del document
:   06-10-2011

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

RESOLUCIÓ de 6 d'octubre de 2011, del conseller d'Hisenda i Administració Pública, per la qual es disposa l'execució de la Sentència 718/2009, del Tribunal Superior de Justícia de la Comunitat Valenciana.  
  
  
 [2011/10546]  
Per Orde de 15 de juny de 2005, de la Conselleria de Justícia i Administracions Públiques (DOGV núm. 5041, de 04.07.2005), es van convocar les proves selectives d'accés al grup C, sector administració especial, agents mediambientals, accés lliure (Convocatòria 49/2004) corresponents a l'oferta d'ocupació pública de la Generalitat Valenciana de 2004.   
Per Acord del tribunal de selecció de 9 de març de 2007, es van fer públiques la relació definitiva de les persones aspirants aprovades així com les puntuacions definitives del barem.  
Disconforme amb el contingut d'eixe acord, l'aspirant Julio Navarro Rocafull va interposar recurs d'alçada davant de l'òrgan convocant, per considerar que la valoració del mèrit d'experiència professional de l'interessat, realitzada pel tribunal de selecció, no s'ajustava al que disposen les bases de la convocatòria.  
Confirmat, en la via administrativa de recurs, l'Acord de 9 de març de 2007, l'interessat va sotmetre a revisió en seu jurisdiccional, davant del Tribunal Superior de Justícia de la Comunitat Valenciana, el contingut de la resolució recaiguda en alçada.  
El recurs judicial va ser dictat per Sentència 718/2009, de 25 de maig, del Tribunal Superior de Justícia, Sala Contenciosa Administrativa, Secció Segona. La part dispositiva de la sentència va ser posteriorment aclarida i rectificada per Interlocutòria del mateix Tribunal, de 9 de setembre de 2009.  
Per la representació processal de la Generalitat es va interposar recurs de cassació, davant del Tribunal Suprem, contra la Sentència 718/2009. El procés cassacional va finalitzar per la Sentència de 15 d'abril de 2011, de la Sala Tercera de l'Alt Tribunal, que va desestimar el recurs especial i va confirmar la sentència recorreguda, la qual va ser declarada ferma.  
La part dispositiva de la Sentència 718/2009 estima el recurs contenciós administratiu i, amb anul·lació de la resolució impugnada, reconeix «el dret del demandant que li siguen valorats (?) com a mèrits de l'apartat 1.3r de l'annex IV de la convocatòria, els servicis prestats en l'empresa pública Impuls Econòmic Local, SA (Imelsa), des del 03.04.1998 fins al 18.07.2003, com a coordinador de les brigades de prevenció i extinció d'incendis forestals de la Diputació de València, a raó de 0,05 punts per mes, açò és, 4,35 punts que addicionats als restants de la fase de concurs sumen la quantitat de 17,05 punts que han de ser afegits als que va obtindre en la fase d'oposició (48 punts), la qual cosa presenta un resultat de 65,05 punts amb els efectes econòmics, administratius i de carrera que d'això deriven?».  
  
Vista l'Acta de 5 d'octubre de 2011, del tribunal de selecció de la referida Convocatòria 49/2004.  
Atesos els pronunciaments continguts en la decisió de l'executòria del Tribunal Superior de Justícia de la Comunitat Valenciana, i de conformitat amb el que disposa l'article 118 de la Constitució espanyola, així com els articles 17.2 de la Llei Orgànica 6/1985, d'1 de juliol, del Poder Judicial i 103.2 de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades pels tribunals de Justícia, resolc:  
  
Primer  
Declarar, a proposta del tribunal de selecció, que a l'aspirant Julio Navarro Rocafull, amb DNI 56368742, li corresponen 4,35 punts en l'epígraf 1.3 de l'apartat A (experiència professional) del barem de la fase de concurs, amb la qual cosa obté una puntuació definitiva en la fase de concurs de 17,05 punts i, conseqüentment, la qualificació final de 65,05 punts en el concurs oposició de la Convocatòria 49/2004, d'accés al grup C, sector Administració especial, agents mediambientals, torn lliure.  
  
  
Segon  
En el termini de 20 dies hàbils, comptats des de l'endemà de la publicació de la present Resolució en el Diari Oficial de la Comunitat Valenciana, l'aspirant proposat haurà de presentar, davant de la Direcció General de Recursos Humans de la Secretaria Autonòmica d'Administració Pública d'esta Conselleria, els documents següents:  
1) Fotocòpia del DNI o certificat de naixement expedida pel registre civil corresponent o el document equivalent per als nacionals d'altres estats a què fa referència la base 2.1 de la convocatòria, degudament compulsada.  
2) Fotocòpia compulsada del títol acadèmic de Batxiller, BUP, Formació Professional de segon grau o equivalent, o de la superació de la prova d'accés a la universitat per a majors de 25 anys. En el cas de titulacions obtingudes en l'estranger haurà d'estar-se en possessió de la credencial que acredite la seua homologació.  
3) Declaració jurada de no haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial.  
4) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
5) Els coneixements de valencià s'acreditaran per mitjà de la presentació dels certificats, diplomes o títols que hagen sigut homologats per la Generalitat, o per mitjà de la realització d'un exercici específic a este efecte. Si l'interessat no poguera acreditar els dits coneixements haurà de realitzar els cursos de perfeccionament que amb este fi es realitzaran a través de l'Institut Valencià d'Administració Pública (IVAP) en coordinació amb la Junta Qualificadora de Coneixements de Valencià.  
  
  
Tercer  
Si dins del termini indicat, i excepte casos de força major, l'aspirant no presentara la documentació acreditativa o d'aquesta es deduïra que no té algun dels requisits exigits, no podrà ser nomenat personal de la Generalitat, sense perjuí de la responsabilitat en què poguera haver incorregut per falsedat en la seua sol·licitud de participació.  
  
  
Quart  
Contra la present resolució podrà promoure's, per les parts legitimades, incident d'execució de sentència, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
  
València, 6 d'octubre de 2011.- El conseller d'Hisenda i Administració Pública: José Manuel Vela Bargues.